ไฟแนนซ์ทูเดย์
...ปิดฉากงาน &#8220;มหกรรมทำเงินให้งอกเงย&#8221; ฉลอง 12 ปี โพสต์ทูเดย์ ที่จัดขึ้นระหว่างวันที่ 6-8 ก.พ. ที่ศูนย์การประชุมแห่งชาติสิริกิติ์ ช.ชดา ไปเดินส่องตามบูธต่างๆ พบว่าปีนี้ผู้ที่มาดูงานไม่ได้ตั้งหน้าตั้งตามาสมัครผลิตภัณฑ์ที่ได้โปรโมชั่นพิเศษกับสถาบันการเงิน แต่กลับเป็นการขอคำปรึกษาการลงทุน โดยเฉพาะคนหนุ่มสาวสนใจถามไถ่เรื่องว่าจะเริ่มต้นอย่างไร และทำยังไงให้ได้ผลตอบแทนสูงกว่าดอกเบี้ยเงินฝาก
9 ก.พ. 2558

...ปิดฉากงาน “มหกรรมทำเงินให้งอกเงย” ฉลอง 12 ปี โพสต์ทูเดย์ ที่จัดขึ้นระหว่างวันที่ 6-8 ก.พ. ที่ศูนย์การประชุมแห่งชาติสิริกิติ์ ช.ชดา ไปเดินส่องตามบูธต่างๆ พบว่าปีนี้ผู้ที่มาดูงานไม่ได้ตั้งหน้าตั้งตามาสมัครผลิตภัณฑ์ที่ได้โปรโมชั่นพิเศษกับสถาบันการเงิน แต่กลับเป็นการขอคำปรึกษาการลงทุน โดยเฉพาะคนหนุ่มสาวสนใจถามไถ่เรื่องว่าจะเริ่มต้นอย่างไร และทำยังไงให้ได้ผลตอบแทนสูงกว่าดอกเบี้ยเงินฝาก
ถือเป็นการเปิดโลกทัศน์ให้นักลงทุนว่าความมั่งคั่งนั้นสร้างได้ และยิ่งได้รับคำแนะนำจากผู้เชี่ยวชาญจะทำให้มีความรู้มากขึ้น และรู้จักความเสี่ยง หลังจากนั้นก็จะตามไปใช้เป็นลูกค้ากับธนาคารแต่ละแห่งเอง
...หลังเกิดคดีของสถาบันเทคโนโลยีพระจอมเกล้าเจ้าคุณทหารลาดกระบัง (สจล.) กับธนาคาร 3 แห่ง ที่ สจล.ใช้บริการ ทำให้แบงก์ชาติเห็นช่องโหว่การให้บริการของธนาคารกับลูกค้ารายใหญ่กลุ่มไพรเวทแบงก์กิ้ง ที่ได้รับบริการแบบวีไอพี พนักงานนำเอกสารไปให้เซ็นนอกสาขาได้ โอนเงินก่อนลงลายเซ็นย้อนหลัง ที่ทำกันอยู่ทุกธนาคาร ตอนนี้ก็อาจจะทำไม่ได้แล้ว
แบงก์ชาติห่วงเรื่องความเสี่ยง และเวลาอธิบายต่อประชาชนก็ยาก เพราะคนทั่วไปที่ไม่ใช่ลูกค้ารายใหญ่จะไม่รู้ว่ามีการให้บริการแบบถึงใจขนาดนี้ กลายเป็นช่องเมื่อเกิดทุจริตจากเห็นว่าอำนวยความสะดวกกลายเป็นการสมรู้ร่วมคิดให้ทุจริตไปซะงั้น เรื่องนี้ ช.ชดา เห็นด้วยขอยกมือเชียร์ค่ะ